**KEMIJA 9. razred**

**DELO NA DALJAVO ( DOMA ), petek, 3.4.2020**

Poliestri

**Navodila za učence**

Razmisli in razišči

* Večina plastičnih plastenk je izdelana…..?
* Za izdelavo umetnih tekstilnih vlaken uporabljajo poliester.

Sedaj ko poznaš že vse kisikove funkcionalne skupine, razmisli, katere reaktante potrebujemo za nastanek poliestra.

V učbeniku na str. 90-91, si preberi vse o Poliestrih (kaj so kondenzacijski polimeri, PET: uporaba, lastnosti in vpliv na okolje). V zvezek si zapiši naslov Poliestri in prepiši zapis v zvezek.

V DZ na str. 108, reši vse naloge 1-4, pomagaj si z učbenikom.

*Zapis v zvezek, petek, 3.4.2020*

**POLIESTRI**

**Kondenzacijska polimerizacija** (polikondenzacija), zanjo je značilno, da se pri povezovanju monomerov v polimer odcepi večje število manjših molekul, npr. molekul vode.

Za nastanek poliestra potrebujemo alkohol, ki ima dve hidroksilni skupini in karboksilno kislino, ki ima dve karboksilni skupini. Za poliestre je značilna estrska funkcionalna skupina –COO– (estrska vez)

Najbolj razširjen poliester je poli(etilen tereftalat), ki ga označujemo s kratico PET. Uporabljajo ga za izdelavo umetnih vlaken (oblačila) in kot embalažo za pijače (npr. plastenke) in druga živila.